 Ogun Amotekun: Dapo Abiodun fa ikọ aláàbò létí láti ṣọraṣe lórí ìkọjá àyè Dapo Abiodun lọ sọrọ yii nibi eto ifilọlẹ ikọ eleto aabo ilẹ Yoruba naa ni ilu Abeokuta, nipinlẹ Ogun. Abiodun ni igbeṣẹ awọn gomina ni iwọ oorun Naijiria, lati da ikọ naa silẹ ni awọn ipinlẹ to wa ni ilẹ Yoruba ni ọdun 2020, ni lati dẹkun iwa ọdaran. Àwọn iròyin tì ẹ leè ní ìfẹ síí: O ni awọn ikọ eleeto aabo Amọtẹkun naa gbọdọ ṣiṣẹ papọ pẹlu awọn ẹṣọ alaabo to ku, ki eto aabo le gbooro si. Ẹ gbọdọ mọ wi pe abẹ ofin ni ikọ Amọtẹkun wa, ẹ o gaju ofin loo nitori naa ẹ tẹlẹ ofin to rọ mọ eto aabo ni ipinlẹ Ogun Mọ ni igbagbọ ninu yin lati ṣe iṣẹ yii bii ṣẹ nitori naa e pese aabo fun ẹmi awọn araalu ati Dukia wọn Gomina Abiodun ti wa yan Ọjọgbọn Wole Soyinka gẹgẹ bi asaaju ogun pataki Special Marshal  fun ikọ Amọtẹkun ni ipinlẹ naa. Ninu ọrọ tirẹ, Ọjọgbọn Soyinka rọ gomina lati maṣe ri ikọ Amọtẹkun gẹgẹ bi awọn to fẹ gba iṣẹ mọ awọn ẹṣọ alaabo miran, to wa ni agbegbe naa lọwọ. Gomina Abiodun wa rọ awọn araalu lati ṣiṣẹ pọ pẹlu ikọ Amọtẹkun, nipa fifun wọn ni iroyin nipa iwa ọdaran to ba ṣẹlẹ ni agbegbe wọn.z Bakan naa ni gomina ipinlẹ Ogun naa rọ ikọ Amọtẹkun lati maṣe tẹ ẹtọ awọn eniyan mọlẹ lasiko ti wọn ba n ṣiṣẹ wọn. : Gomina ipinlẹ Ogun, Ọmọọba Dapo Abiodun ti kilọ fun ikọ Amọtẹkun pe ki wọn tẹ ilẹ jẹjẹ ni ipinlẹ naa. 